
	Targedau / Targets
	Sut rydych wedi gweithio ar hwn /
How you have worked on this
	Ceir enghraifft ar /
An example can be found on

	mgysylltu gyda mwy o lenyddiaeth academaidd (erthyglau)  a chryfhau dy ysgrifennu critigiol - syntheseiddio llenyddiaeth yn hytrach na'i ddisgrifio.
	Rwyf wedi ceisio darllen y ehangach ac darllen yn fwy fanwl wrth gwneud ymchwil. Rwyf wedi ysgrifennu yn gritigol wrth rhoi fy mharn i ar sylwadau a lenyddiaeth.
	Trwy gydol yr aseiniad.

	   Prawf ddarllen y gwaith yn ofalus iawn cyn cyflwyno i waredu camgymeriadau iaith esgeulus a gwella'r mynegiant.
	Rwyf wedi prawf darllen y gwaith ac wedi defnyddio cysill yn gyson wrth ysgrifennu’r aseiniad.
	Trwy gydol yr aseiniad.










Astudiaethau Proffesiynol ac Addysgeg: Arwain y Dysgu: beth, sut a pham ydw i'n addysgu?

Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi un o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.


Asesu ar gyfer dysgu
Noda Llywodraeth Cymru(2022) bod “asesu yn rhan sylfaenol o Gwricwlwm i Gymru ac mae’n rhan annatod o’r broses ddysgu.”  Bwriedir trafod asesu ar gyfer dysgu yn y rhan 2 o’r aseiniad. Byddaf yn trafod cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol. Fel y nodaf yn uwch, mae asesu yn rhan annatod o’r broses dysgu ac mae hyn yn ardal rwyf wedi profi yn ystod fy mhrofiad dysgu proffesiynol. Yn dilyn fy mhrofiad dysgu hoffwn ddatblygu’r ardal yma yn fwy ac i werthuso’r hyn rwyf wedi gwneud yn barod. Asesu ar gyfer dysgu yw’r broses o canfod tystiolaeth er mwyn cefnogi dealltwriaeth o ddysgu dysgwyr ac i gefnogi cynnydd (Crichton a McDaid 2016). Disgrifia Black a William (1998) yr ystafell ddosbarth fel bocs du. Golyga hyn mai’r mewnbwn i’r bocs yw athrawon, disgyblion, adnoddau eraill, rheolau rheoli a gofynion, pryderon rhieni, safonau, profion gyda chyfran uchel, ac yn y blaen. Dylai’r allbynnau dilyn sef disgyblion sy'n cyflwyno canlyniadau mwy gwybodus a chymwys, gwell profion, athrawon sy'n rhesymol fodlon, ac yn y blaen. Mae asesu crynodol yn crynhoi beth mae’r disgyblion wedi cyflawni ar ddiwedd y flwyddyn. Gall fod yn asesiad ar ddiwedd thema, tymor neu hanner tymor megis profion y cwricwlwm cenedlaethol ar ddiwedd cyfnod allweddol. Enghraifft o’r asesiad hyn yw prawf ysgrifenedig, arsylwad, tasg neu sgyrsiau. Asesu ffurfiannol yw asesu sydd yn cymryd lle o ddydd i ddydd yn ystod dysgu ac addysgu sydd yn caniatáu i athrawon a disgyblion asesu cyrhaeddiad a chynnydd yn fwy aml. Enghraifft o asesu ffurfiannol yw cwestiynu, tasgau a chwis.( National Foundation for Educational Research, dim dyddiad). Yn ystod fy mhrofiadau i ddefnyddiais asesu ffurfiannol yn bennaf drwy gwestiynu'r disgyblion, strategaeth dim dwylo i fyny ac i dynnu enw allan o bot, defnyddiais grid GED, defnydd o fyrddau gwyn, a diweddglo wrth ofyn i’r disgyblion beth ydynt wedi dysgu neu beth ydynt dal yn ansicr am. Yn aml roedd yn rhaid i’r disgyblion asesu i’w gilydd drwy ddilyn meini prawf llwyddiant. Pwysleisia Black a William (1998) bod llawer o ymyraethau llwyddiannus wedi datblygu hunan- ac asesu cyfoedion gan ddisgyblion fel ffyrdd o wella asesiad ffurfiannol, ac mae gwaith o'r fath wedi cyflawni peth llwyddiant gyda disgyblion o oed 5 i fyny. Gwelais enghraifft o asesu crynodol wrth i’r athrawes gynnal profion sillafu ac asesiad ar ddiwedd thema.

Meini prawf llwyddiant / asesu cyfoedion 
Gwelir meini prawf llwyddiant(MPLl) yn elfen bwysig o asesu ar gyfer dysgu(aagd) (Crichlon a McDaid 2016). Mae aagd yn cael ei ddiffinio fel darparu gwybodaeth i’r athrawon a’i disgyblion fel ffordd o ddefnyddio adborth wrth asesu i’w hun neu i’w gilydd. Mae’r adborth yn cael defnyddio er mwyn addasu'r addysgu i ddiwallu anghenion y disgyblion (Black et all 2004 tud,10). Yn ystod fy mhrofiad dysgu proffesiynol defnyddiwyd MPLl er mwyn i’r disgyblion marcio a gwirio gwaith, disgyblion yn marcio gwaith i’w gilydd ac yna yr oeddwn i yn marcio’r gwaith. Dywed Llywodraeth Cymru (2010) bod meini prawf llwyddiant a marcio cyfoedion yn fwy effeithiol os yw’r disgybl wedi bod yn rhan o gynllunio MPLl. Defnyddiais y strategaeth yma mewn rhai gwersi lle’r oedd yn rhaid i’r disgyblion dangos dealltwriaeth o’r cyflwyniad wrth greu MPLl ei hun fel dosbarth ac yna marcio ar ddiwedd y wers. Gwelwyd bod y disgyblion wedi deall y dasg yn fwy wrth wneud hyn. Dywed Llywodraeth Cymru (2010) wrth wneud hyn mae’n galluogi disgyblion deall proses yr asesu ac i edrych am ffyrdd i wella yn y dyfodol. Awgrymodd Llywodraeth Cymru y dylwn ofyn i’r disgyblion dweud beth ydyn nhw hoffi ac efo balchder fwyaf am ei waith. Pwysleisia BERA (2016) bod bwriadau dysgu a meini prawf llwyddiant yn nodwedd bwysig o asesu ar gyfer dysgu ac yn nodwedd o fewn sawl ymchwil a llenyddiaeth broffesiynol. Dadleuodd Didau (2015) dros yr effeithiolrwydd o MPLl wrth gwestiynu a yw’n bosib gellir disgyblion sy'n dysgu mewn un wers yn effeithiol gan yr athro er mwyn addasu ei /chynllunio ar gyfer yr un dilynol? Er creda Kohn (dim dyddiad)  bod y defnydd o MPLl yn gallu datblygu meddwl yn greadigol a dulliau archwiliadol o ddysgu. Yn ogystal yn gallu pwysleisio ymgysylltiad dwfn gyda’r cwricwlwm i ddisgyblion (Hussey a Smith, 2003, tud 358). “Mae rhoi cyfrifoldeb i ddysgwyr am eu dysgu eu hunain (ac, yn hollbwysig, rhoi cymorth iddynt wneud hynny) drwy'r broses asesu yn meithrin eu gallu i weithredu fel asiantau sy'n ysgwyddo cyfrifoldeb dros eu dysgu eu hunain, yn rhannu'r cyfrifoldeb am ddysgu pawb ac yn cyfrannu at gynllunio dilyniant pellach yn eu dysgu.”  (Llywodraeth Cymru 2020, tud.8). Cytunaf efo sylw gan y Llywodraeth gan fod MPLL yn rhoi’r annibyniaeth i ddisgyblion i ddysgu eu hunain ac i ddysgu wrth werthuso camgymeriadau.

Dim dwylo i fyny
Defnyddiwyd ‘dim dwylo’ i fyny fel techneg wrth gyflwyno gwers neu yn ystod sesiynau addysgu. Tynnwyd enwau disgyblion allan o bot gan ddefnyddio ffin loli. Pan ddechreuais yr ymarfer dysgu gwelais her bod yr un disgyblion yn ateb pob tro a mwyafrif o’r amser y plant mwy abl a thalentog oedd yn ceisio ateb neu'r plant a oedd yn fwy hyderus. Yn ogystal, defnyddwyr y dechneg yma er mwyn rheoli amgylchedd yr ystafell ddosbarth gan roedd ddisgyblion yn gweiddi allan yn aml. Wrth ddefnyddio’r technegau yma roedd yn gyfle i mi asesu’r disgyblion wrth gyflwyno’r dasg. Ar ôl cyflwyno’r wers roeddwn yn caniatáu disgyblion rhoi dwylo i fyny pan roedd angen cymorth yn ystod tasg. Gwelais hwn yn gweithio yn dda drwy annog disgyblion sydd ag anghenion dysgu ychwanegol i geisio ateb ac i roi cyfle i bawb trafod ac ateb ac i weld pwy sydd yn ffocysu a chanolbwyntio. Defnyddiwyd ‘dim dwylo i fyny’ fel “posibilrwydd o wella ansawdd o gwestiynu a siarad.” (Llywodraeth Cymru 22010, tud 66) . Dywed Llywodraeth Cymru (2010) bod athrawon sydd wedi defnyddio'r dechneg yma wedi bod yn llwyddiannus. Mae’r disgyblion yn disgwyl i gyfrannu gyda’i hatebion wedi’i gwerthfawrogi. Mae’r dechneg yma yn sicrhau bod y disgyblion yn barod i ymateb. Wrth wneud hyn, gwelaf yn ffordd o asesu’r disgyblion i weld pwy oedd yn deall pwrpas y wers a’r hyn yr oeddwn yn addysgu. Dywed ‘Stanley Road Primary School’ (dim dyddiad) ei bod yn defnyddio dim dwylo i fyny wrth drafod a chwestiynu. Dywed bod yr ymchwil yn dangos bod y disgyblion sydd angen ei herio, cwestiynu ac angen cymorth ddim yn rhoi dwylo i fyny. Mae’r ysgol yn pwysleisio’r dechneg yma. Mae hyn yn dangos bod y dechneg yn  effeithiol ar draws Cymru a Lloegr ac nid dim ond yng Nghymru a defnyddiwyd. Dywed  Cyfarwyddwr Busnes a Menter Academïau Glenmoor a Winton (2018)  bod datblygu ‘dim dwylo i fyny’ wedi galluogi disgyblion i ffocysu ar dasg yn barhaus yn yr ystafell ddosbarth. Dywed bod yn gwneud i ddisgyblion meddwl yn ddwfn wrth iddynt barhau i brosesu gwybodaeth a rhaid ystyried datrysiadau sydd yn gallu codi yn ystod y wers. Yr unig beth rwyf yn anghytuno efo hyn yw byddai disgyblion ADY yn gweld hi’n anodd ffocysu ar dasg yn barhaus. Wrth ystyried hyn byddaf yn ystyried disgyblion sydd ag ADY wrth barhau efo’m gyrfa broffesiynol ac yna ymchwilio strategaethau a fyddai’n addas iddyn nhw. Dadleuodd Harrison a Howard(2009) bod cael gwared ar y polisi dwylo i fyny yn lleihau pwysau cyfranogiad ac ymgysylltu'n gadarnhaol â disgyblion. Er bod y strategaeth ‘dim dwylo i fyny’ yn galluogi mwyafrif o’r disgyblion ateb heb orfodi rhoi dwylo i fyny wrth gynyddu'r amser aros (Rowe, 1986). Fodd bynnag, gall hyn achosi pryder i ddisgyblion sydd yn swil neu ddim yn gwybod yr ateb neu’n deall beth sydd yn cael ei addysgu ac yn gallu cael effaith a’r safon o’i pherfformiad (Patrick & Turner, 2004). Er mwyn ystyried strategaethau i gefnogi hyder disgyblion ac i gyfoethogi tuag ac y ‘dim dwylo i fyny’, fe awgrymodd Harrison a Howard (2009) defnyddio cardiau lliw. Fyddai coch yn cyfleu nad yw’r disgybl yn gwybod yr ateb a charden wyrdd os yw’r disgybl yn gwybod yr ateb. Er gall hyn achosi ychydig o bryder i rhai disgyblion sydd yn gweld hi’n anodd deall, yn y dyfodol fe fyddaf yn ceisio trial y dechneg yma gyda’r disgyblion er mwyn gweld cynnydd yn safon yr addysgu. Wrth ddarllen a gwneud ymchwil o fewn y strategaeth, mae’r strategaeth o ‘dim dwylo i fyny’ yn un sydd yn gweithio’n effeithiol yn yr ystafell ddosbarth ac er mwyn sicrhau bod disgyblion yn talu sylw yn barhaus ond byddaf yn ystyried y disgyblion sydd yn fwy swil sydd ddim yn hyderus i ateb ac i ymchwilio strategaethau er mwyn cefnogi’r disgyblion yma.
Defnydd o fyrddau gwyn
“Cynnydd mewn dysgu yw sut mae dysgwr yn datblygu ac yn gwella eu sgiliau a’u gwybodaeth dros amser. Mae hyn yn golygu cynyddu ehangder a dyfnder eu gwybodaeth, dyfnhau eu dealltwriaeth, a mireinio eu sgiliau, i gyd wrth ddod yn fwy annibynnol a chymhwyso eu dysgu i sefyllfaoedd newydd”(Llywodraeth Cymru, 2022). Mae’r sylw gan y Llywodraeth yma yn atgyfnerthu pam rwyf yn defnyddio byrddau gwyn yn gyson yn yr ystafell ddosbarth. Rwyf yn defnyddio'r byrddau gwyn fel ffordd o gynhesu i fyny ac i’r disgyblion dangos atebion yn enwedig mewn gwersi mathemateg. Defnyddiwyd byrddau gwyn wrth gyflwyno cwis er mwyn i’r disgyblion dangos atebion. Yn aml, mae’r disgyblion yn defnyddio’r byrddau gwyn wrth weithio gyda’i chyfoedion, wrth ddrafftio gwaith ac ar gyfer y disgyblion ADY sydd angen ychydig mwy o gymorth wrth ysgrifennu. Mae asesu ffurfiannol yn gallu codi safon gyflawniad disgyblion os yw’n defnyddio’n effeithiol(Hodgen a William, dim dyddiad).  Defnyddiwyd byrddau gwyn fel techneg o asesu ffurfiannol. Dywed Harris Federation(2020) wrth ddefnyddio byrddau gwyn mae’r athrawes yn gallu gweld ymatebion disgyblion mewn eiliadau ac yn gallu asesu ar y cyd heb i’r disgyblion eraill gweld ymatebion cyfoedion. Pwysleisia Durrington Research School (2016) y manteision o ddefnyddio byrddau gwyn sef gellir eu defnyddio i fynd gam wrth gam drwy broblem, gan gael myfyrwyr i ddal i fyny dim ond cam nesaf eu hateb ar bob cam yn hytrach na'r holl beth. Mantais arall yw mai’n rhoi’r cyfle i’r athrawon i weithredu'n syth ar yr hyn maen nhw'n ei weld yn hytrach na gorfod aros nes eu bod yn cael cyfle i edrych mewn llyfrau. Gellir dathlu rhagoriaeth a gellir cymharu gwaith, er enghraifft edrych ar ddau ateb gwahanol i fyrddau gwyn a gofyn i'r dosbarth eu beirniadu. Gellir codi a mynd i'r afael â chamsyniadau yn hawdd. Os oes gan nifer sylweddol o'r dosbarth yr un camsyniad mae hyn yn arwydd bod angen ail-ddysgu hyn. Credaf fod byrddau gwyn yn ffordd hawdd i wirio neu werthuso gwaith cyn ysgrifennu i lawr yn y llyfrau. Un fantais noda Durrington Research School (2016) yw rhannu esiamplau o flaen y dosbarth drwy gael dau neu dri allan. Mae hyn yn strategaeth nad wyf wedi defnyddio ond yn awyddus i dreial. Cytuna Estyn (2022, tud 25) drwy ddweud “Mae’r athrawon mwyaf effeithiol yn modelu ymagweddau da at ddysgu gyda disgyblion neu’n rhannu darnau gwaith da i ddangos sut beth yw llwyddiant.”   Gan ddefnyddio byrddau gwyn, gwelais fy mod yn gyfle i mi weld os yw’r disgyblion i gyd ar y trywydd cywir neu i weld pwy sydd ddim yn deall beth sydd yn cael ei gyflwyno.Pwysleisia Durrington Research School (2016) mai rhan fwyaf o’r anfanteision yw  lawr i arferion a threfniadaeth. Profwyd hyn fy hun gydag amser yn cael ei gymryd i ôl yr adnoddau allan os nac oes un yr un gyda’r disgyblion yn eu ddreir. Yr anfantais arall yw gall y disgyblion rhwbio’r atebion allan neu yn cael ei sylw yn tynnu yn hawdd wrth ysgrifennu neu wneud pethau sydd ddim yn berthnasol i’r dasg. Credaf, er mwyn datblygu ar hyn, o brofiad mae’n bwysig gosod safonau a disgwyliadau o’r dechrau ac i sicrhau bod y wers yn cael ei hwyluso ac i beidio gor-ddefnyddio’r byrddau gwyn mewn agoriad. Cytuna Stock(2017) gyda’r hyn sydd wedi’I nodi uwch drwy ddweud mae’r defnydd o byrddau gwyn yn galluogi’r athrawes i asesu dealltwriaeth fras o’r disgyblion. Gwelir y strategaethau yma yn teilwra ar gyfer asesu. Wrth ddefnyddio byrddau gwyn gwelais fod y disgyblion ADY yn cael trafferth gyda’r ysgrifennu, felly pan ddefnyddiwyd y byrddau gwyn, fe wnes i sicrhau mai geiriau unigol neu rifau unigol defnyddiwyd gan ofyn am atebion cyflym. O’r lenyddiaeth rwyf wedi darllen, mae’n amlwg bod y defnydd o fyrddau gwyn yn effaith positif wrth asesu disgyblion ac yn dechneg o hwyluso’r dysgu.

Diweddglo
Gan ystyried cynllunio ac addysgu gwersi, mae asesu yn broses sydd yn digwydd yn naturiol o ddydd i ddydd. Rydym yn asesu’r disgyblion yn barhaus yn ystod y dydd.“Gall ymarfer asesu a gynlluniwyd i gefnogi dysgwyr unigol o ddydd i ddydd ac i bennu cynnydd dysgwyr unigol dros amser, llunio darlun ohono a myfyrio arno wneud cyfraniad sylweddol at les meddyliol, emosiynol a chymdeithasol pob dysgwr” (Llywodraeth Cymru,2020 tud 2). Fel noda Llywodraeth Cymru, wrth i athrawon asesu disgyblion rydym yn cefnogi tuag at sawl cyfraniad sylweddol y disgyblion. Defnyddir techneg tacsonomeg bloom ystyried asesu ar gyfer dysgu fel strategaeth i gefnogi athrawon. Cyhoeddwyr yn 1950au gan  Benjamin Bloom (Coffey, 2009)  Mae’n rhaid i'r dysgwyr dysgu’r lefelau is o’r pyramid cyn defnyddio’r sgiliau uwch yn effeithiol. (GIG Cymru, tud 8). Mae’r pyramid wedi’i rhannu mewn i dri rhan sef ‘gwybodaeth, cymhwysiad a gwerthusiad’ (Lewis 2023).  Yn gyntaf derbyniwyd y disgyblion gwybodaeth. Yng nghanol sef cymhwysiad, pwysleisia hyn bod rhaid i’r disgyblion defnyddio’r wybodaeth i ddatrys problem cyn gwerthuso dealltwriaeth o faterion i orffen ( Coffey 2009). Dangoswyd hyn y lefel o ddealltwriaeth mae’r disgyblion arni. Credwyd fod y dacsonomeg bloom yn byramid effeithiol i ddefnyddio ar gyfer rhoi cymorth i’r athrawon wrth asesu’r disgyblion. Mae’r cefnogi’r athrawon gyda strwythur wrth asesu’r disgyblion ac i gynllunio’n berthnasol. Fel dywed Biggs (1996, tud 530) “Pan mae’r cwricwlwm a dulliau asesu wedi’u halinio, mae canlyniadau’r cyfarwyddyd yn well o lawer.”  Cytunaf efo hyn gan fod asesu yn rhan sylfaenol o’r dysgu er mwyn i ni fel athrawon i olrhain cynnydd y disgyblion. Ar ôl gwerthuso’r strategaethau asesu ar gyfer dysgu, teimlaf yn hyderus wrth ymchwilio i lenyddiaeth a chanfod barn eraill bod y technegau rwyf wedi defnyddio yn fuddiol wrth asesu. Rwyf am ddefnyddio’r sylwadau o sut i wella’r safon o asesu drwy’r ymchwil rwyf wedi’i gwneud wrth ysgrifennu'r aseiniad hwn. Byddaf yn holi staff a gweithwyr proffesiynol yn yr ysgolion am fwy o gymorth ac unrhyw dechnegau effeithiol y maen nhw wedi dysgu. Byddaf yn trafod gyda’r ysgol ac ymchwilio sut i gefnogi disgyblion sydd ag ADY i gyrraedd ei llawn botensial. I gefnogi hyn, dywed Estyn (2022) mewn ysgolion arbennig mae’r ysgol yn defnyddio staff cymorth yn dda ac yn sicrhau ei bod yn rhan o’r broses dysgu yn llawn wrth gael y cyfle i drafod eu hasesiadau o gynnydd disgyblion gydag athrawon dosbarth yn rheolaidd. Yn ogystal o hyn, pwysleisia Estyn (2022, tud 20) bod ysgolion arbennig yn cael “cyfarfodydd dosbarth dyddiol ac wythnosol lle mae pob un o’r staff yn myfyrio gyda’i gilydd ar arsylwadau ffurfiannol o gynnydd disgyblion, ac wedyn yn teilwra eu cynllunio yn unol ag anghenion disgyblion unigol”. Wrth wneud hyn, mae’n galluogi’r staff i gynllunio’n bwrpasol yn ôl anghenion a chanlyniadau’r disgyblion er mwyn sicrhau cynnydd da. Er mwyn datblygu fy hun yn fy ngyrfa rwyf am sicrhau fy mod yn parhau i gefnogi dysgwyr wrth asesu yn gyson, i weithio fel rhan o ddim effeithiol ac i sicrhau fy mod yn rhoi’r cyfleoedd orau i’r disgyblion i lwyddo ym mhob maes. Defnyddiwyd y pasbort dysgu proffesiynol wrth ddatblygu fy sgiliau ymhellach gan adfyfyrio ynglŷn â'r dysgu rwyf maent wedi ymgymryd ag ystyried gofynion dysgu'r dyfodol (Jones et al, dim dyddiad). Yn y dyfodol byddaf yn parhau i ddefnyddio'r pasbort dysgu proffesiynol er mwyn datblygu yn y maes asesu ar gyfer dysgu ac i  ddatblygu fy ngyrfa broffesiynol.

